CELEX: 62017TA0128
Language: ro
Date: 2018-12-14 00:00:00
Title: Cauza T-128/17: Hotărârea Tribunalului din 14 decembrie 2018 – Torné/Comisia („Funcție publică – Funcționari – Reforma Statutului din 2014 – Concediu pentru interese personale – Angajare concomitentă ca agent temporar – Măsuri tranzitorii referitoare la anumite modalități de calcul al drepturilor de pensie – Cerere de decizie anticipată – Act care lezează – Finalitatea măsurilor tranzitorii – Aplicare ratione personae – Începerea activității”)

11.3.2019   
            
            
               RO
            
            
               Jurnalul Oficial al Uniunii Europene
            
            
               C 93/49
            
         
      Hotărârea Tribunalului din 14 decembrie 2018 – Torné/Comisia
      (Cauza T-128/17) (1)
      
      ((„Funcție publică - Funcționari - Reforma Statutului din 2014 - Concediu pentru interese personale - Angajare concomitentă ca agent temporar - Măsuri tranzitorii referitoare la anumite modalități de calcul al drepturilor de pensie - Cerere de decizie anticipată - Act care lezează - Finalitatea măsurilor tranzitorii - Aplicare ratione personae - Începerea activității”))
      (2019/C 93/61)
      Limba de procedură: franceza
      
         Părțile
      
      
         Reclamantă: Isabel Torné (Algés, Portugalia) (reprezentanți: S. Orlandi și T. Martin, avocați)
      
         Pârâtă: Comisia Europeană (reprezentanți: inițial G. Berscheid și A.-C. Simon, ulterior G. Berscheid și L. Radu Bouyon și în final G. Berscheid și B. Mongin, agenți)
      
         Intervenienți în susținerea reclamantei: Agenția pentru Cooperarea Autorităților de Reglementare din Domeniul Energiei (reprezentanți: inițial S. Manessi, ulterior P. Martinet, agenți, asistați de S. Orlandi și de T. Martin, avocați), Agenția Europeană pentru Poliția de Frontieră și Garda de Coastă (reprezentanți: H. Caniard și S. Drew, agenți, asistați de S. Orlandi și de T. Martin, avocați), Agenția Europeană pentru Gestiunea Operațională a Sistemelor Informatice la Scară Largă, în Spațiul de Libertate, Securitate și Justiție (reprezentanți: M. Chiodi, agent, asistat de D. Waelbroeck și de A. Duron, avocați), Agenția Europeană pentru Siguranță Maritimă (reprezentanți: S. Dunlop, agent, asistat de S. Orlandi și de T. Martin, avocați), Autoritatea Bancară Europeană (reprezentanți: S. Giordano și J. Overett Somnier, agenți), Autoritatea Europeană pentru Valori Mobiliare și Piețe (reprezentanți: A. Lorenzet și N. Vasse, agenți, asistați de S. Orlandi și de T. Martin, avocați) și Biroul European de Sprijin pentru Azil (reprezentanți: inițial W. Stevens, ulterior M. Vitsa, agenți, asistați de A. Duron, avocat)
      
         Obiectul
      
      Cerere întemeiată pe articolul 270 TFUE prin care se solicită anularea deciziei Comisiei de respingere a cererii reclamantei din 16 decembrie 2015 prin care urmărea adoptarea unei decizii anticipate de stabilire a datei de începere a activității în sensul dispozițiilor tranzitorii din anexa XIII la Statutul funcționarilor Uniunii Europene referitoare la anumite modalități de calcul al drepturilor de pensie
      
         Dispozitivul
      
      
                  1)
               
               
                  Anulează Decizia Comisiei Europene din 16 aprilie 2016, confirmată de nota Oficiului pentru „Administrarea și plata drepturilor individuale” (PMO) din 29 aprilie 2016.
               
            
                  2)
               
               
                  Comisia suportă propriile cheltuieli de judecată, precum și cheltuielile de judecată efectuate de doamna Isabel Torné.
               
            
                  3)
               
               
                  Agenția pentru Cooperarea Autorităților de Reglementare din Domeniul Energiei (ACER), Agenția Europeană pentru Poliția de Frontieră și Garda de Coastă (Frontex), Agenția Europeană pentru Gestiunea Operațională a Sistemelor Informatice la Scară Largă, în Spațiul de Libertate, Securitate și Justiție (eu-LISA), Agenția Europeană pentru Siguranță Maritimă (EMSA), Autoritatea Bancară Europeană (ABE), Autoritatea Europeană pentru Valori Mobiliare și Piețe (ESMA) și Biroul European de Sprijin pentru Azil (EASO) suportă propriile cheltuieli de judecată.
               
            
         (1)  JO C 129, 24.4.2017.